Egyosztálynyival kevesebb diák lesz Kapuváron | Rábaközi hírek - Csorna és Kapuvár hírei | Győr-Moson-Sopron - kisalfold.hu
Rábaközi hírek - Csorna és Kapuvár hírei > Egyosztálynyival kevesebb diák lesz Kapuváron Egyosztálynyival kevesebb diák lesz Kapuváron
Turbók Attila	2010.08.04. 14:23
Kapuváron egyosztálynyival kevesebb az elsős, Rábakecölben pedig szeptembertől már nem nyit ki a helyi iskola. Most végzik az intézményi felújításokat.
A Rábaköz iskoláiban a napokban is tartanak a felújítások. Tizenkétmillió forintos pályázatból újítják fel a Kapuvári kistérség több vidéki intézményét. A veszkényi, vitnyédi és osli önkormányzat egy-egy millió forinttal járul hozzá a pályázati forrásokhoz. Utóbbi településen például a tetőszerkezetet cserélik és a vizesblokkokban is kisebb átalakításokat végeznek. Osliban 22, Veszkényben 35, Vitnyéden 26 alsós kezdi a tanévet a helyi tagiskolákban. A Kapuvári Térségi Általános Iskola (KTI) tagintézményei közül Himodon 17, Babóton 16, Szárföldön 23, a főintézményben, Kapuváron pedig 264 alsós diák (elsőtől negyedik osztályig) kezdi az új tanévet. A KTI-ben 366 felsőssel, összesen 769 diákkal számolnak a jövő hónaptól. Harmath Lajos intézményvezető megjegyezte, a szeptemberi kezdő létszám éppen egyosztálynyi gyermekkel kevesebb a tavalyinál. – Ez indokolta a kismértékű leépítést is a pedagógusok között – mondta az igazgató.
Nyári felújítások – Jelenleg vizesblokkokat alakítanak ki a kapuvári Pátzayban. A tanévkezdetet a Széchenyitagiskola felújítása is megelőzi, ahol orvosi szobát alakítanak ki, a konyhába vásárolnak berendezéseket és az aulát festik. A költségek meghaladják az 1,2 millió forintot. Hasonló nagyságrendből, 1,6 millióból újítják fel a KTI másik tagiskoláját, a Pátzayt is, ahol a nagyobb munkák a tornateremben és kiszolgálóhelyiségekben folynak. Itt szinte teljesen új vizesblokkokat alakítanak ki, valamint lábazatot is javítanak.A mihályi mikrotérségi iskolában a teljes vízvezetékrendszer rekonstrukcióját végzik. Ezenkívül a szociális helyiségek nyílászáróit cserélik. Új bejáratot kapott a főépület, ahol az alsó folyosó falait burkolják, az emeletet pedig lefestik. A munka várhatóan augusztus végéig tart és 15 millió forintba kerül, melyből 11 milliót pályázaton nyert a községháza, a többit saját erőből állják. A szeptemberi tanévet 18 elsős kezdi meg Mihályiban.A beledi Mikrotérségi Általános Művelődési Központ általános iskolája két osztályába 38 elsőst írattak be az új tanévre. Tizenhétmilliós felújítás zajlik éppen az intézményben, melyből 14-et pályázaton nyertek, a maradékot önerőből fedezik. A rendes karbantartás mellett nyílászárókat cserélnek a beledi iskolában.Nem tudott új elsősökről beszámolni Tuba Erik rábakecöli polgármester. – Négy évfolyamon kilenc gyermekkel kezdtünk volna, ami alatta marad a minimális létszámnak – mondta a település fiatal vezetője. Sajnálattal közölte portálunkkal, hogy ezért meg is szűnik a tanítás a Rábaköz legdélebbi településén, az épületet pályázati forrásból más módon hasznosítják. – Ám ha minden szülő helyben taníttatná csemetéjét, nem lett volna még három évig ilyen problémánk – jegyezte meg keserűen Tuba Erik. Kapcsolódó cikkek:Harmincöt éves a SzéchenyiMegújul a Széchenyi-iskola KapuváronSzent Gellért-díj az alapítónakDupla évforduló KapuváronElfogytak a szakácsok és a pincérek
OlvasottMunkások helyett a hajléktalanoké a győri CsónakházGyógyíthatatlan beteg a győri házaspár - A gyógyszereikre nincs elég pénzükHová lettek a magyar háziorvosok? Térképen a betöltetlen körzetekSzívszorító levelet írt Alex a Jézuskának, rengetegen keresik a kisfiútFertőző agyhártyagyulladásban meghalt egy pesti gimnazistaA győri Adyváros vagy a soproni Jereván lehet az ország legmenőbb lakótelepe!
Rábaközi hírek - Csorna és Kapuvár hírei > Egyosztálynyival kevesebb diák lesz Kapuváron Önnek ajánljukRock és a falunapi lakodalmasVásárosfalu - Idén tizenharmadszor rendezik meg pénteken és szombaton a Rábaköz egyik legnagyobb… Tovább olvasomBetöltés